recursal/SuperWikiNEXT-32B huggingface dataset:
**லாங் லதா**,அல்லது **லாவாங் லதா**, என்பது வங்காளம், மற்றும் வட இந்தியப்பகுதிகளான ஒடிசா,   மற்றும் பீகார் மாநிலங்களில் தயாரிக்கப்படும் ஒரு பாரம்பரிய இனிப்பு உணவு ஆகும்.

தேவையான பொருட்கள்
-----------------

மைதா, கோயா, ஜாதிக்காய் பொடி, தேங்காய் துருவல், நெய், கொட்டைகள், திராட்சை, ஏலக்காய், கிராம்பு மற்றும் சர்க்கரைப் பொருட்களால் செய்யப்படும் இனிப்பு வகையே இந்த லாங் லதா ஆகும்.

தயாரிப்பு முறை
--------------

இதன் தயாரிப்பில் நிரப்புதல், மாவாக்கல் மற்றும் சர்க்கரை பாகில் ஊற வைத்தல் ஆகிய மூன்று படிமுறைகளைக் கொண்டுள்ளது. 

மைதா மாவு முதலில் நன்றாக உருட்டப்பட்டு, அதனுள் மற்ற இணை பொருட்கள் மாவாக்கப்பட்டு நிரப்புவதோடு மாவை முழுவதுமாக மூடுவதற்கு மடித்து, அதன் மேல் கிராம்புகளை அழுத்தி, தயார் செய்யும் போது மடிப்பு திறக்கப்படாமல் இருப்பதை உறுதிசெய்வார்கள். பின்னர் அது சூடான நெய்யில் பொன்னிறமாகவும் மிருதுவாகவும் இருக்கும் வரை சமைக்கப்படுகிறது. கடைசியாக, இது சர்க்கரை பாகில் வைக்கப்பட்டு அந்த பாகில் குளிர்விக்கவும் உறிஞ்சவும் வைத்து செய்யப்படுகிறது  

### மாவு நிலைத்தன்மை

மைதா மாவில் தண்ணீர் மற்றும் நெய் சேர்த்து தேவையான நிலைத்தன்மை அடையும் வரை தயார் செய்யப்படுகிறது.

### சர்க்கரை பாகு

சர்க்கரை பாகு என்பது சர்க்கரை மற்றும் தண்ணீர் சேர்ந்த கலவையாகும், இது கொதிக்கும் நீரில் சர்க்கரை சேர்த்து எரியாமல் இருக்க கிளறிக்கொண்டே இருந்து தயாரிக்கப்படுகிறது. கலவை ஒரு தடிமனான நிலைத்தன்மையை அடையும் வரை இந்த கிளறல் தொடரும்.

### நிரப்புதல்

கோயா, சர்க்கரை ஜாதிக்காய் பொடி, கொட்டைகள், திராட்சை, ஏலக்காய், கிராம்பு மற்றும் துருவிய தேங்காய் ஆகியவற்றின் கலவையாகும். இவைகளை சமைத்து உலர் பழங்கள் மற்றும் ஜாதிக்காய் பொடி கொண்டு அலங்கரிக்க வேண்டும்.

மேலும் பார்க்கவும்
------------------

* இனிப்பு வகைகளின் பட்டியல்

1. ↑  "Crispy Labanga Lata Recipe | Fried Odia Labangi by My Cooking Canvas". *My Cooking Canvas* (in அமெரிக்க ஆங்கிலம்). Retrieved 2023-03-01.
2. ↑  "Odiya Cuisine". *Outlook Traveller* (in அமெரிக்க ஆங்கிலம்). Retrieved 2023-03-01.
3. ↑  "Indian Cooking Tips: How To Make Labang Latika - A Bengali Sweet Treat That Is Popular Across UP Too!". *NDTV Food* (in ஆங்கிலம்). Retrieved 2021-11-18.
4. ↑  "Bhojpuri Thali | Bihari Thali". *Desi Fiesta* (in அமெரிக்க ஆங்கிலம்). 2014-04-04. Retrieved 2022-08-20.
5. ↑  "Does Laung Latika Dessert Belong To Bihar Or Bengal?". *Slurrp* (in ஆங்கிலம்). Retrieved 2022-08-20.
6. ↑  Cappuccino dusk - Kankana Basu - Google Books. Books.google.co.in. Retrieved on 2014-05-07.
7. ↑  Lobongo lotika. Khanakhazana.com (2012-05-05). Retrieved on 2014-05-07.
8. ↑  Bengali Sweet Lobongo Lotika. PeekNCook. Retrieved on 2014-05-07.

மேற்கோள்கள்
-----------
**பூமாதா படையணி (Bhumata Brigade)** என்பது புனேவை மையமாகக் கொண்ட சமூக ஆர்வல அமைப்பாகும், இந்தியாவின் மகாராஷ்டிரா மாநிலத்தில் 2010 ஆம் ஆண்டில் நிறுவப்பட்ட இது, பெண்களுக்கு இழைக்கப்படும் அநீதிக்கு எதிராகவும் ஊழலுக்கு எதிராகவும் போராட அர்ப்பணிக்கப்பட்டுள்ளது. இந்திய பாலின சமத்துவ ஆர்வலர் திருப்தி தேசாய் இந்த அமைப்பின் நிறுவனராவார். 

மகாராட்டிராவின் அகமத்நகரில் உள்ள ஷானி ஷிங்னாபூர் கோயில் மற்றும் மகாராஷ்டிராவின் மும்பையில் உள்ள ஹாஜி அலி தர்கா உள்ளிட்ட அனைத்து மத வழிபாட்டுத் தலங்களில் பெண்கள் உள்லே சென்று வழிபட தடை விதிக்கப்பட்டதற்கு எதிரான சட்டரீதியான, அகிம்சைவழி போராட்டங்களுக்காக பூமாதா படையணி மிகவும் பிரபலமானது.   அதன் நிறுவனரின் கருத்துப்படி "பெண்களை தூய்மையற்றவர்களாகக் கருதும் மக்கள், பெண்களால்தான் அவை தோன்றியுள்ளன என்பதை உணர வேண்டும். கோயில்களுக்குள் உள்ள சன்னதிகளில் ஊற்றப்படும் பால் கூட பசுக்களிடமிருந்தும், எருமைகளிடமிருந்தும் வருகிறது, அவைகளும் பெண்களே. எனவே அனைத்து மதத்தைச் சேர்ந்த பெண்களும் அந்தந்த மதத்தைச் சேர்ந்த மத இடங்களுக்குச் செல்ல அனுமதிக்கப்பட வேண்டும்." என்பதை நோக்கமாகக் கொண்டு இந்த இயக்கும் இயங்கிவருகிறது.

2016 ஆம் ஆண்டில், இந்த பூமாதா படைப்பிரிவில் கிட்டத்தட்ட ஆண்கள் உட்பட 4,000 உறுப்பினர்கள் இருந்தனர். **பூமாதா ரன்ரகானி படையணி** என்ற அமைப்பின் ஒரு கிளை, சனி கோவிலுக்கு எதிர்ப்புகள் உட்பட பெண்களின் ஈவ் டீசிங், வரதட்சணை பிரச்சினைகள் மற்றும் உடல் அல்லது பாலியல் வன்கொடுமை ஆகிய காரணங்களில் கவனம் செலுத்திவருகிறது.  இவ்வாறு பாதிக்கப்பட்ட பெண்கள் இந்தியாவின் பலபகுதிகளிலுருந்தும் இவ்வமைப்பின் உதவியை நாடி வருகிறார்கள்.

வெங்காயம் மற்றும் பிற காய்கறிகளின் அதிக விலை; விவசாயிகள் சுரண்டல் மற்றும் விவசாயிகள் தற்கொலை; மும்பையில் குழந்தை பலாத்காரம்; அன்னா ஹசாரேவுடன் லோக்பால் மசோதா போராட்டங்கள் போன்ற பிற போராட்டங்களிலும் இவ்வமைப்பு ஈடுபட்டுள்ளது

பூமாதா படை இந்தியாவில் உள்ள எந்த அரசியல் கட்சிகளுடனும் இணைந்து பணியாற்றவில்லை. என்றாலும் இதன் நிறுவனரான தேசாய் தேர்தலில் போட்டியிட்டுள்ளார். 

2017 ஆம் ஆண்டில் பூமதா படைப்பிரிவைச் சேர்ந்த 100 பெண்களுடன் கேரளாவுக்கு வர விரும்புவதாகவும், பெண்களை அனுமதிக்குமாறு திருவிதாங்கூர் தேவஸ்வம் வாரியத்தின் அறங்காவலர்களிடம் முறையிட்டதைத் தொடர்ந்து கேரளாவில் பரபரப்பு ஏற்பட்டது குறிப்பிடத்தக்கது.

மேலும் பார்க்கவும்
------------------

* குலாபி கும்பல்
* ரெட் பிரிகேட் லக்னோ

மேற்கோள்கள்
-----------

1. ↑  Goyal, Prateek (2016-01-30). "Meet Bhumata Brigade's Trupti Desai: Devout Hindu, aggressive activist". *The News Minute*.. பார்த்த நாள்: 2016-01-31.
2. ↑  Banerjee, Shoumojit (2016-01-27). "Women marching to Shani temple stopped". *The Hindu*.. பார்த்த நாள்: 2016-01-31.
3. ↑  Ganapatye, Mayuresh (2016-04-27). "Amid protests, Trupti Desai set to enter Mumbai's Haji Ali dargah on Thursday". *India Today*.. பார்த்த நாள்: 2016-04-29.
4. ↑  More, Manoj (2016-01-29). "Bhumata Brigade: Housewives, driving instructor, student: the women behind temple protest". *The Indian Express* (Pune).. பார்த்த நாள்: 2016-01-31.
5. ↑  Joshi, Yogesh (2016-01-29). "Trupti Desai: The woman spearheading Shani Shingnapur protest". *Hindustan Times*.. பார்த்த நாள்: 2016-04-17.
6. ↑  Staff, T. N. M. (2018-11-15). "Meet Trupti Desai, the woman leading the Bhumata Brigade to Sabarimala". *The News Minute* (in ஆங்கிலம்). Retrieved 2024-02-18.
நீல நிற முழுக்கைச் **சட்டை****சட்டை** (shirt) என்பது மனிதர்கள் உடுத்தும் ஒரு ஆடை ஆகும். இதனை நீண்ட ஆண்டுகளாக ஆண்கள் மட்டுமே அணிந்து வந்தனர். ஆனால் தற்போது பெண்களும் சட்டையை அணிந்து கொள்கின்றனர். 

பெண்கள் அணியும் சட்டைக்கும், ஆண்கள் அணியும் சட்டைக்கும் தையல் முறை வேறுபடுகின்றன. இரண்டு வகைகளில் சட்டை தயாரிப்பு செய்யப்படுகிறது. ஒன்று, நல்ல நீள அகலமுள்ள துணியாக நூலினை நெய்து விற்கப்படுவதை வாடிக்கையாளர்கள் காசு கொடுத்து வாங்கி, பின் அவர்களின் உடல் அளவுகள் கொண்டு தையல் காரர்களிடம் கொடுத்து தைத்து தர வேண்டுவர். மற்றொன்று, ஒரு சில குறிப்பிட்ட அளவுகளில் துணி தயாரிக்கும் நிறுவனமே துணியினை சட்டையாக தயாரித்து வாடிக்கையாளர்களுக்கு விற்பர். முதலில் கூறியது துணி எடுத்து தைக்கும் முறை. இரண்டாவது, தயார்நிலை சட்டை ஆகும்.

பொதுவாக சட்டை, குறிப்பாக தயார்நிலை சட்டை, அலுவல் சட்டை மற்றும் புறப்பயன் சட்டை என இரண்டு வகையாக பிரிப்பர். இப்பிரிவு அதன் ஒயில் மிக்க தையல் முறையினால் வேறுபடுகிறது. அலுவல் ஒயில் மிக்க சட்டையை அலுவலகங்களில் பயன்படுத்தப்படும். புறப்பயன் ஒயில் மிக்க சட்டையை அலுவலகம் அல்லாத பிறப்பயன்பாட்டிற்கு பயன்படுத்தப்படும். ஆனால் நடைமுறையில் மனிதர்கள் இந்த முறையில் இருந்து வேறுபட்டும் பயன்படுத்துவர்.

இதேப் போன்று சட்டையில் உள்ள கை அளவுகளும் மாறுபடும். முழுக்கைச் சட்டையில் கைமுழுதும் மூடியவாறு இருக்கும். அரைக்கைச் சட்டை பாதி கை அளவிற்கு மூடியவாறு இருக்கும். சட்டையின் அணியும் பொழுது நெஞ்சுப்பகுதியில் எவ்விடம் இருக்கிறதோ அங்கு பை ஒன்றும் தைக்கப்பட்டிருக்கும். இரண்டு நெஞ்சின் பகுதியில் சில சட்டையில் வைத்திருப்பர். இருபுறமும் பை இல்லாமலும் இருக்கும்.

சட்டையின் பின்புறம் தளர்ந்த அகலம் வைத்தும் தைத்திருப்பர்.

மேற்கோள்கள்
-----------

1. ↑  Barber, Elizabeth Wayland (1994). *Women's Work. The first 20,000 Years*, p.135. Norton & Company, New York. ISBN 0-393-31348-4
2. ↑  William L. Brown III, "Some Thoughts on Men's Shirts in America, 1750-1900", Thomas Publications, Gettysburg, PA 1999. ISBN 1-57747-048-6, p. 7
3. ↑  Dorothy K. Burnham, "Cut My Cote", Royal Ontario Museum, Toronto, Ontario 1973. ISBN 0-88854-046-9, p. 14
பல்வேறு உலக நாடுகளிலும் சந்திரனின் சுழற்சியை அடிப்படையாகக் கொண்டு **சந்திர மாதங்கள்** கணிக்கப்படுகின்றன. இவை வெவ்வேறு சமயங்களின் அல்லது பண்பாடுகளின் முக்கிய கூறுகளாகின்றன.

இசுலாம்
-------

பண்டைய அரபுக்களிடத்தில் சந்திர மாதங்களைக் குறிக்க ஒரு நாட்காட்டியும் சூரிய மாதங்களைக் குறிக்க மற்றம் ஒரு நாட்காட்டியும் இருந்தன. இசுலாத்தில் நோன்பு, ஹஜ், ஸக்காத் போன்ற சமய வழிபாடுகளுக்காக சந்திர மாதங்களே கணக்கிற் கொள்ளப்படுகின்றன. ஆயினும் இதிற் கருதப்படும் சந்திர மாதங்களைக் கொண்ட நாட்காட்டி முறை இசுலாத்துக்கு முன்னரே அரபியரிடம் இருந்த வழக்கமாகும். இச்சந்திர மாதங்களாவன:

1. முஹர்ரம்
2. ஸபர்
3. றபீஉல் அவ்வல்
4. றபீஉல் ஆகிர்
5. ஜுமாதுல் ஊலா
6. ஜுமாதுல் உக்றா
7. றஜபு
8. ஷஃபான்
9. றமளான்
10. ஷவ்வால்
11. துல்கஃதா
12. துல்ஹிஜ்ஜா

இந்து சமயம்
-----------

இந்துக் காலக் கணிப்பு முறையான சந்திர மானத்தின் அடிப்படையில் **சந்திர மாதம்** என்பது ஒரு ராசியைக் கடக்க எடுத்துக் கொள்கின்ற காலமாகும். ஒரு மாதத்திற்கு வளர்பிறையான சுக்கிலபட்ச 15 நாட்களையும், தேய்பிறையான கிருஷ்ண பட்ச 15 நாட்களையும் சேர்த்து 30 நாட்களாக கணக்கிடப்படுகிறது.

**பூர்ணிமாந்தா** என்றும் **அமாந்தா** என்றும் சந்திர மாதம் வட இந்தியாவில் அழைக்கப்பெறுகிறது. 

சந்திர மாதங்கள்

1. சித்திரை
2. வைகாசி
3. ஆனி
4. ஆடி
5. ஆவணி
6. புரட்டாசி
7. ஐப்பசி
8. கார்த்திகை
9. மார்கழி
10. தை
11. மாசி
12. பங்குனி

### கருவி நூல்

* கல்வெட்டுக்களில் பஞ்சாங்கக் குறிப்புகள் - முனைவர் மா.பவானி, உதவிப் பேராசிரியர், கல்வெட்டியல் துறை.

பௌத்தம்
-------

இலங்கை வாழ் சிங்கள பௌத்தரிடையே சந்திர மாதங்களைக் கணிக்கும் முறையே பண்டைக் காலந் தொட்டு நடைமுறையில் இருந்து வருகிறது. ஆயினும் பண்டைய முறைக்கும் தற்கால முறைக்குமிடையே வித்தியாசங்கள் காணப்படுவதாகக் கருதப்படுகிறது. அம்மாதங்களாவன:

1. துருத்து (දුරුතු)
2. நவம் (නවම්)
3. மெதின் (මැදින්)
4. பக் (බක්)
5. வெசக் (වෙසක්)
6. பொசொன் (පොසොන්)
7. எசல (ඇසල)
8. நிக்கினி (නිකිණි)
9. பினர (බිනර)
10. வப் (වප්)
11. இல் (ඉල්)
12. உந்துவப் (උඳුවප්)

வெளி இணைப்புக்கள்
-----------------

*

மேற்கோள்கள்
-----------

1. ↑  Richard A. Parker, *The Calendars of Ancient Egypt* (Chicago: University of Chicago Press, 1950 [= *Studies in Ancient Oriental Civilization*, nr. 26]), pp. 9-23.
2. ↑  Angell, Joseph Kinnicut (1846). *A Treatise on the Limitations of Actions at Law and Suits in Equity and Admiralty*. Boston: Charles C Little and James Brown. பக். 52. .
3. ↑  Law, Jonathan, தொகுப்பாசிரியர் (1983). *A Dictionary of Law*. Oxford University Press. பக். 405. பன்னாட்டுத் தரப்புத்தக எண்:978-0198802525. .
எந்தவொரு உயிருக்கும் எந்த வகையிலும் தீங்கு செய்யாமை, வன்முறையைப் பயன்படுத்தாமை அகிம்சை எனப்படுகிறது. சமண அறக் கோட்பாட்டில் அகிம்சை ஒரு முதன்மைக் கொள்கையான அமைகிறது. மரக்கறி உணவு, வாயுக்கு முகமூடி அணிதல், நடக்கும் போது சிறு பூச்சிகளை அகற்றி நடத்தல் போன்ற பல்வேறு நடத்தைகளுக்கும் சடங்குகளுக்கும் இந்த அகிம்சைக் கொள்கை அடிப்படையாக அமைகிறது. 

காந்தியின் அறப்போராட்ட வடிவம் சமண சமயத்தின் இந்த அறக் கொள்கையின் பாதிப்பில் அமைந்தது. அகிம்சை பற்றிய சமணக் கருத்துக்களை காந்தி அவரது நண்பரான சிறீமத் ரவிச்சந்திரா ஊடாகப் பெற்றுக் கொண்டார்.

ஹிம்சை பற்றி 17ம் நூற்றாண்டு கால குஜராத்திய ஓவியம்

ஆதாரங்கள்
---------

1. ↑  Rune E. A. Johansson (2012). *Pali Buddhist Texts: An Introductory Reader and Grammar*. Routledge. பக். 143. பன்னாட்டுத் தரப்புத்தக எண்:978-1-136-11106-8. .
2. ↑  Jain, Vijay K. (2011). *Acharya Umasvami's Tattvarthsutra* (1st ). Uttarakhand: Vikalp Printers. பன்னாட்டுத் தரப்புத்தக எண்:978-81-903639-2-1.. "*இந்தக் கட்டுரை பொது உரிமையில் உள்ள மூலத்திலிருந்து உரையைக் கொண்டுள்ளது.*"
3. ↑  Vilas Adinath Sangave (2001). *Facets of Jainology: Selected Research Papers on Jain Society, Religion, and Culture*. Mumbai: Popular Prakashan. பன்னாட்டுத் தரப்புத்தக எண்:978-81-7154-839-2. .

மேற்கோள்கள்
-----------
**கோண்டாவில்** (*Kondavil*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 3.5 மைல்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் செல்லும் காங்கேசன்துறை வீதி, பலாலி வீதி ஆகிய இரு வீதிகளுமே ஊடறுத்துச் செல்கின்றன. இவ்வூருக்கு தெற்கு எல்லையில் கொக்குவில், திருநெல்வேலி ஆகிய ஊர்களும், வடக்கில் இணுவில், உரும்பிராய் என்னும் ஊர்களும் உள்ளன. கிழக்குத் திசையில் இருபாலை அமைந்துள்ளது.

இலங்கைப் போக்குவரத்துச் சபையின் வடபகுதிக்கான தலைமைச் செயலகம் இவ்வூரில் பலாலி வீதியில் அமைந்துள்ளது.

நிர்வாகப் பிரிவுகள்
-------------------

யாழ்ப்பாண மாவட்டத்தின் நல்லூர் பிரதேச செயலாளர் பிரிவில் அடங்கியுள்ள கோண்டாவில் பின்வரும் 6 கிராம அலுவலர் பிரிவுகளாகப் பிரிக்கப்பட்டுள்ளது:

1. கோண்டாவில் வட மேற்கு
2. கோண்டாவில் தென் மேற்கு
3. கோண்டாவில் மத்தி மேற்கு
4. கோண்டாவில் மத்தி கிழக்கு
5. கோண்டாவில் வட கிழக்கு
6. கோண்டாவில் தென் கிழக்கு

மக்கள்தொகை
----------

2011 ஆம் ஆண்டின் மதிப்பீட்டின்படி கோண்டாவிலின் மொத்த மக்கள்தொகை 10,659. இதில் ஆண்கள் 4,989 (46.8%), பெண்கள் 5,670 (53.20%). கிராம அலுவலர் பிரிவு அடிப்படையில் கோண்டாவிலின் மக்கள் தொகை விபரம்:

| கிராம அலுவலர் பிரிவு | மக்கள்தொகை |
| --- | --- |
| மொத்தம் | ஆண்கள் | பெண்கள் |
| கோண்டாவில் வடமேற்கு | 1,940 | 908 | 1,032 |
| கோண்டாவில் தென்மேற்கு | 1,899 | 889 | 1,010 |
| கோண்டாவில் மத்தி மேற்கு | 1,027 | 464 | 563 |
| கோண்டாவில் மத்தி கிழக்கு | 2,052 | 960 | 1,092 |
| கோண்டாவில் வட கிழக்கு | 2,150 | 1,000 | 1,150 |
| கோண்டாவில் தென் கிழக்கு | 1,591 | 768 | 823 |

கோயில்கள்
---------

இந்து சமயத்தவர்களை பெரும்பான்மையாகக் கொண்ட இவ்வூரில்

* கோண்டாவில் வடக்கு சாமுண்டாதேவி சமேத ஞானபைரவர் ஆலயம்
* தில்லையம்பதி சிவகாமி அம்மன் கோயில்,
* ஸ்ரீ சிவபூதராயர் கோயில்,
* அற்புத நர்த்தன விநாயகர் கோயில்,
* ஆசிமடம் அரசடி விநாயகர் கோயில்
* கோண்டாவில் மேற்கு காளிகோவில்

போன்ற பல இந்துக் கோயில்கள் உள்ளன.

சமூக அமைப்புகள்
---------------

* நாடகத் துறையில் புகழ்பெற்ற வாகீஸ்வரி சனசமூகநிலையம் கோண்டாவில் வடக்கில் அமைந்துள்ளது.
* 90களில் உள்நாட்டு யுத்தத்தால் ஏற்பட்ட இடப்பெயர்வுகளில் பல ஊர்களிலிருந்து வந்த மக்களை அரவணைத்துக்கொண்டது கோண்டாவில் கிராமம்.

அந்த மக்கள் தற்போதும் கோண்டாவில் மேற்கு பகுதிகளில் வாழ்ந்து வருகின்றனர்.

* ஈழத்து சினிமா வளர்ச்சியில் அத் துறையின் ஆரம்ப காலங்களில் தீவிரமாக பணியாற்றிய நடிகர் கிருத்திகன் கோண்டாவில் கிராமத்தில் பிறந்தவர்.

கோண்டாவிலை பூர்வீகமாக கொண்ட பல மக்கள் யுத்த காலங்களில் வெளியேறி உலக நாடுகள் பலவற்றில் வாழ்கின்றனர்.

புகையிலை, வெங்காயம், கோவா போன்றவற்றுக்கு கோண்டாவில் விளைச்சல் மண் பிரபலமானது.

குறிப்புகள்
-----------

1. ↑  Sri Lanka Census of Population and Housing, 2011, Department of Census and Statistics, Sri Lanka.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்

9°42′24.73″N 80°1′33.87″E﻿ / ﻿9.7068694°N 80.0260750°E﻿ / 9.7068694; 80.0260750
**சதி சதானி** (Sati Sadhani) இந்தியாவில் இருந்த சுதியா வம்சத்தின் புகழ்பெற்ற ராணியாவார். 

திர்நாராயணன் என்று அழைக்கப்படும் மன்னன் தர்மத்வாச்பாலின் மகள் ஆவார். சாதியாவில் பிறந்த இவர் நிதாய் என்ற நித்யாபால் என்பவரை மணந்து கொண்டார். 1524 ஆம் ஆண்டில், அகோம்கள் நித்யாபாலின் பலவீனமான தலைமையைப் பயன்படுத்தி, சாம்ராச்சியத்தைத் தாக்கி, சாதியாவை வென்று நித்யாபாலைக் கொன்றனர். அகோம்களுக்கு எதிரான போராட்டத்தில் முக்கிய பங்காற்றிய சதானி, சாதியாவின் அகோம் கவர்னரான சதியாகோவா கோகைனை திருமணம் செய்து கொள்ளும்படி கேட்கப்பட்டபோது, அவமானத்தை விட மரணத்தை விரும்பி, 1524 ஆம் ஆண்டில் சாதியாவுக்கு அருகிலுள்ள சந்திரகிரி மலையின் உச்சியில் இருந்து குதித்து தனது உயிரைத் தியாகம் செய்தார்.

திவாசு
------

அசாமில் ஒவ்வோர் ஆண்டும், சுதிய ராணியின் தியாகத்தை போற்றும் வகையில் ஏப்ரல் 21 அன்று சதி சதானி திவாசு கொண்டாடப்படுகிறது. அசாம் அரசு இந்த நாளை அரசு விடுமுறையாகக் குறித்தது.

விருது
------

சதி சதானி விருது சுதிய சாதி உன்னயன் பரிசத்தால் நிறுவப்பட்டது. கலை, கலாச்சாரம் மற்றும் இலக்கியத் துறையில் சிறந்த பங்களிப்பை வழங்குபவர்களுக்கு இந்த விருது வழங்கப்படுகிறது. பரிசத் அமைத்த குழுவால் கௌரவர் தேர்ந்தெடுக்கப்படுகிறார். 

* சுதியா இராச்சியம்

மேற்கோள்கள்
-----------

1. ↑  "Sati Sadhani Divas observed at North Lakimpur". Archived from the original on 2015-09-24.
2. ↑  "Sati Sadhani Divas around the world in 2021". *Office Holidays* (in ஆங்கிலம்). Retrieved 2021-06-19.
3. ↑  "Sati Sadhani Award being launched".
**பள்ளி நூலகம்** (school library) அல்லது பள்ளி நூலக ஊடக மையம் என்பது பள்ளிக்குள் இருக்கும் ஒரு நூலகமாகும், இதனை மாணவர்கள், ஊழியர்கள் , பொதுமக்கள் அல்லது பெற்றோர்கள் பல்வேறு தகவல்களுக்காக அனுகலாம். பள்ளி நூலக ஊடக மையத்தின் குறிக்கோள், பள்ளிச் சமூகத்தின் அனைத்து உறுப்பினர்களுக்கும் "நூல்கள் மற்றும் வாசித்தல், தகவல் மற்றும் தகவல் தொழில்நுட்பம் ஆகியனவற்றில் அனைவருக்கும் சமமான அணுகலை உறுதி செய்வதாகும்".  பள்ளி நூலக ஊடக மையம் அனைத்து வகையான ஊடகங்களையும் பயன்படுத்துகிறது. தானியங்கி முறையில் இயங்குகிறது, மேலும் தகவல் சேகரிப்பதற்காக இணையத்தையும் புத்தகங்களையும் பயன்படுத்துகிறது.  பள்ளி நூலகங்கள் பொது நூலகங்களிலிருந்து வேறுபட்டவை, ஏனெனில் அவை "பள்ளியின் பாடத்திட்டத்தை ஆதரிக்கும், விரிவுபடுத்தும் மற்றும் தனிப்பயனாக்கும் கற்றல் சார்ந்த ஆய்வகங்களாகவே செயல்படுகின்றன. பள்ளி நூலகம் பள்ளியில் பயன்படுத்தப்படும் அனைத்து பொருட்களுக்கும் மையமாகவும் ஒருங்கிணைப்பு முகவராகவும் செயல்படுகிறது." 

அமெரிக்காவின் 19 மாநிலங்கள் மற்றும் ஒரு கனேடிய மாகாணத்தில் மேற்கொள்ளப்பட்ட 60 க்கும் மேற்பட்ட ஆய்வுகள் மூலம் பள்ளி நூலகங்கள் மாணவர்களின் சாதனைகளில் நேர்மறையான தாக்கத்தை ஏற்படுத்துகின்றன என்பதை ஆராய்ச்சியாளர்கள் நிரூபித்துள்ளனர். இந்த ஆய்வுகளின் முக்கிய கண்டுபிடிப்பு என்னவென்றால், தகுதிவாய்ந்த பள்ளி நூலக ஊடக நிபுணருடன் கூடிய பள்ளி நூலக ஊடகத் திட்டத்தை அணுகக்கூடிய மாணவர்கள் சமூக மற்றும் பொருளாதார அளவில் பின்தங்கி இருந்த போதிலும் வாசித்தல் மதிப்பீடுகளில் சிறப்பான திறனைப் பெற்றிருந்தனர். ஓஹியோவில் நடத்தப்பட்ட ஓர் ஆய்வில், கணக்கெடுக்கப்பட்ட மாணவர்களில் 99.4% தங்கள் பள்ளி நூலகர்கள் மற்றும் பள்ளி நூலக ஊடக நிகழ்ச்சிகள் பள்ளித் தேர்வில் வெற்றிபெற உதவியது என்று நம்பினர்.

பள்ளி நூலகத்தின் பணியாளர்கள்
----------------------------

பல பள்ளிகளின், பள்ளி நூலகங்களில் நூலகர்கள், ஆசிரியர்-நூலக வல்லுநர்கள் அல்லது குறிப்பிட்ட நூலக அறிவியல் பட்டம் பெற்ற பள்ளி நூலக ஊடக வல்லுநர்கள் அல்லது ஊடக ஒருங்கிணைப்பாளர்கள் ஆகியோர் பணிபுரிகின்றனர். சில அதிகார வரம்புகளில் அங்கு பணிபுரிவதற்கு, பள்ளி நூலகர்கள் குறிப்பிட்ட சான்றிதழ் மற்றும்/அல்லது கற்பித்தல் சான்றிதழைக் கொண்டிருக்க வேண்டும்.

குறிப்புகள் மற்றும் சான்றுகள்
-----------------------------

1. ↑  The goals of the school library program should support the mission and continuous improvement plan of the school district.Standards for the 21st Century Learner
2. ↑  Morris, B. (2013). *Administering the school library media center*. Westport, CT: Libraries Unlimited. (p.32).
3. ↑  Morris, 2013, p.32
4. ↑  Todd, R. Kuhlthau, C. & OELMA. (2014). *Student Learning through Ohio School Libraries : The Ohio Research Study*. Available online at: "Archived copy". Archived from the original on 2004-08-29. Retrieved 2008-12-06.`{{cite web}}`: CS1 maint: archived copy as title (link)
5. ↑  Morris, 2004; Thomas, M. J. & Perritt, P.H. (2003, December 1). A Higher standard: Many states have recently revised their certification requirements for school librarians. *School Library Journal*. Available online at

வெளி இணைப்புகள்
---------------

* யுனெஸ்கோ பள்ளி நூலக அறிக்கை
* பள்ளி நூலகர்களின் அமெரிக்க சங்கம்
* பள்ளி நூலக இதழ்
* பள்ளி நூலக ஊடகச் செயல்பாடுகள்
* பள்ளி நூலகங்களுக்கான ஆதாரங்கள்
* மெய்நிகர் கற்றல் வள மையம்
* தி ஹப்: தரமான பள்ளி நூலகங்களுக்கான பிரச்சாரம்
* ஆஸ்திரேலிய பள்ளி நூலக சங்கம்
* போர்ச்சுகீஸ் ஆன்லைன் பள்ளி நூலகங்களின் பட்டியல்களின் அடைவு
பள்ளிச் சீருடை
**பள்ளிச் சீருடை** (school uniform) என்பது மாணவர்கள் பெரும்பான்மையாக ஒரு பள்ளி அல்லது கல்வி நிறுவனத்திற்காக அணியும் சீருடை ஆகும். அவை பல்வேறு நாடுகளில் உள்ள தொடக்க மற்றும் இடைநிலைப் பள்ளிகளில் பொதுவாக அணியபப்டுகிறது.

பெரும்பாலும் ஆடைக் குறியீடுகள் மற்றும் பள்ளி சீருடைகள் ஆகியன ஒரே மாதிரியாக பயன்படுத்தப்பட்டாலும் இதற்கு இடையே ஒரு முக்கியமான வேறுபாடு உள்ளது. நாதன் ஜோசப் போன்ற அறிஞர்களின் கூற்றுப்படி, ஓர் ஆடையில் குழு அல்லது நிறுவனத்தின் அடையாளம், நிறுவனத்தில் தனிநபரின் நிலைகளை தெரியப்படுத்துதல், தனித்துவம் ஆகிய இருந்தால் தான் அது சீருடையாகக் கருதப்படும்.

வரலாறு
------

 பிரான்சில் பள்ளி மாணவர்கள் 1880
விரிவான அல்லது தெளிவான வரலாறு இல்லாததால், சீருடை தோன்றிய வரலாற்றை கண்டுபிடிப்பது கடினமாகும். பள்ளி சீருடைகள் ஐக்கிய இராச்சியத்தில் 16 ஆம் நூற்றாண்டில் ஒரு நடைமுறையாக இருந்ததாக நம்பப்படுகிறது. 1552 ஆம் ஆண்டில் இங்கிலாந்தில் உள்ள *கிறைஸ்ட் ஹாஸ்பிடல்* பள்ளிதான் பள்ளிச் சீருடையைப் பயன்படுத்திய முதல் பள்ளி என்று நம்பப்படுகிறது.  ஒரு நீண்ட நீல நிற மேல் அங்கி மற்றும் மஞ்சள் நிறத்தில், முழங்கால் வரையிலான காலுறைஆகியன மாணவர்களுக்கு சீருடையாக வழங்கப்பட்டது,  கிட்டத்தட்ட அதே மாதிரியான சீருடை இன்றும் அந்தப் பள்ளியில் படிக்கும் மாணவர்களால் அணியப்படுகிறது. பள்ளி சீருடைகள் பெரும்பாலும் பழமைவாத மற்றும் தற்காலத்திற்கு ஒவ்வாததாகக் கருதப்பட்டாலும், சமூக ஆடைக் குறியீடுகள் மாறியுள்ளதால் சமீபத்திய ஆண்டுகளில் சீருடைகளும் மாறிவிட்டன.

சான்றுகள்
---------

1. ↑  Joseph, Nathan (1986). *Uniforms and nonuniforms : communication through clothing*. New York: Greenwood Press. பன்னாட்டுத் தரப்புத்தக எண்:0313251959. .
2. ↑  Scott, Jenny (5 September 2014). "School uniforms: A history of 'rebellion and conformity'." BBC News. Retrieved 13 January 2020.
3. ↑  "History of the Uniform". *www.christs-hospital.org.uk*. Retrieved 2018-11-20.

வெளியிணைப்புகள்
---------------

* "பள்ளி சீருடைகள் ." இத்தாக்கா கல்லூரி WISE: பள்ளிகள் மற்றும் கல்வியை மேம்படுத்துவதற்கான வேலை.
* தகவல் மற்றும் வளங்கள்: பொது பள்ளி சீருடைகள் பரணிடப்பட்டது 2015-02-21 at the வந்தவழி இயந்திரம்
* பள்ளி சீருடையில் என்ன இருக்கிறது? *பிபிசி*
* பள்ளி சீருடை: சிறுவர்களின் வரலாற்று ஆடைகளில் ஜப்பான்
* வோக்ஸ் மீடியா பள்ளி சீருடைகளின் இம்பாசிபிள் கேள்வி

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Latvia

 |
**தேசபந்து மகளிர் கல்லூரி** என்பது இந்தியாவின் மேற்கு வங்காளத்தின் கொல்கத்தாவில் 1955 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். கொல்கத்தா பல்கலைக்கழகத்தோடு இணைக்கப்பட்டுள்ள இக்கல்லூரியில் கலைப்பிரிவில் இளங்கலைப் படிப்புகள் பயிற்றுவிக்கப்படுகிறது.

வரலாறு
------

டாக்டர் ஹேமேந்திரநாத் தாஸ்குப்தா, திரு ஜிதேஷ் சந்திர குஹா, டாக்டர் சுத்தஸ்வதா போஸ் மற்றும் திரு நட்சத்திர ராய்சவுத்ரி ஆகிய புரவலர்களின் முயற்சியால் கொல்கத்தாவின் சதானந்தா வீதியில் உள்ள தேசபந்து பெண்கள் பாடசாலை கட்டிடத்தில் தொடங்கப்பட்ட இக்கல்லூரி 1975 ஆம் ஆண்டில் தான் இதன் ராஷ்பிஹாரி அவென்யூவில் உள்ள தற்போதைய இடத்தில் அதன் சொந்த கட்டிடத்தை கட்டி மாற்றப்பட்டது.

அங்கீகாரம்
----------

கொல்கத்தா பல்கலைக்கழத்தோடு இணைக்கப்பட்டுள்ள இக்கல்லூரி, பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையினால் **பி தரமதிப்பீடு** பெற்று அங்கீகரிக்கப்பட்டுள்ளது

படிப்புகள்
----------

இக்கல்லூரியில் பின்வரும் இளங்கலை பட்டப்படிப்புகள் வழங்கப்படுகிறது (பி. ஏ./பி.எஸ்.சி / பி.காம்.)

* வங்காளம்,
* ஆங்கிலம்,
* புவியியல்,
* வரலாறு,
* பொருளாதாரம்,
* தத்துவம்,
* சமஸ்கிருதம் மற்றும்
* கல்வி கணக்கியல்
* 2003-2004 ஆண்டிலிருந்து (இளங்கலை வணிக மேலாண்மை)**பிபிஏ** பாடத்தையும் அறிமுகப்படுத்தியுள்ளது.

  

பட்டப்படிப்பைத் தவிர, மாணவர்களின் ஒட்டுமொத்த ஆளுமையை வளர்ப்பதிலும் கல்லூரி சிறப்பு கவனம் செலுத்திவருகிறது

மேற்கோள்கள்
-----------

1. ↑  "History of Deshbandhu College for Girls". Archived from the original on 16 March 2012. Retrieved 14 June 2011.
2. ↑  http://yellowpages.sulekha.com
3. ↑  "Deshbandhu College for Girls". Archived from the original on 8 April 2011. Retrieved 2 January 2011.
கற்றல் இடங்கள் அனைத்து வகையான கற்றல் சூழல்களுக்கான இருப்பு சார்ந்தவற்றைக் குறிப்பது.
 கிங்சு கல்லூரி, கேம்பிரிட்ஜ் பல்கலைக்கழகம்
 பெங்களூரில் உள்ள கணினி ஆய்வகம்
**கற்றல் இடம்** (Learning space) அல்லது **கற்றல் அமைப்பு என்பது** கற்றல் சூழலுக்கான இருப்புசார்ந்த அமைப்பைக் குறிக்கிறது. இது கற்பித்தல் மற்றும் கற்றல் நிகழும் இடமாகும்.  இந்த வார்த்தை பொதுவாக "வகுப்பறைக்கு மாற்றாகப் பயன்படுத்தப்படுகிறது,  ஆனால் இது ஒரு உட்புற அல்லது வெளிப்புற இருப்பிடத்தைக் குறிப்பிடப் பய்னபடுகிறது, இது உண்மையான அல்லது மெய்நிகர் முறைகளில் இருக்கும் இடங்களையும் குறிக்கலாம். கற்றல் இடங்களானது பயன்பாடு, கட்டமைப்பு, இருப்பிடம் மற்றும் கல்வி நிறுவனம் ஆகியவற்றில் மிகவும் வேறுபட்டவை. கற்றல் இடத்தின் வடிவமைப்பு கற்றல் செயல்முறையை பாதிக்கும் என்பதால், கற்றல் செயல்முறையை மனதில் கொண்டு கற்றல் இடத்தை வடிவமைப்பது முக்கியமானதாகக் கருதப்படுகிறது.

வரலாறு
------

*பள்ளி* என்ற சொல் கிரேக்கச் சொல்லான σχολή என்பதிலிருந்து வந்தது.*( scholē*</link> இதற்கு முன்னதாக" ஓய்வு "மேலும் "ஓய்வெடுக்கும் நேரம்" என்று பொருள்பட்டது, பின்னர் "விரிவுரைகள் வழங்கும் குழு குழு" என அரியப்படுகிறது.   பள்ளிக்கான சப்பானிய வார்த்தையான *gakuen* என்பதற்கு "கற்றல் தோட்டம்" அல்லது "கற்றலுக்கான தோட்டம்" என்று பொருளாகும்.  மழலையர் பள்ளி என்பது ஒரு செருமன் வார்த்தையாகும், அதன் நேரடி பொருள் "குழந்தைகளுக்கான தோட்டம்", இருப்பினும் இந்த வார்த்தை "குழந்தைகள் இயற்கையான வழியில் வளரக்கூடிய இடம்" என்ற உருவக அர்த்தத்தில் உருவாக்கப்பட்டது.

கல்வி நிறுவனங்கள்
-----------------

கற்றல் இடங்களை வழங்கும் நிறுவனங்களை பல வழிகளில் வகைப்படுத்தலாம், அவற்றுள் முதனமையானவை பின்வருமாறு:

* மாணவர் வயது: மழலையர் பள்ளி, தொடக்கப் பள்ளி, நடுநிலைப் பள்ளி, இடைநிலை அல்லது உயர்நிலைப் பள்ளி
* கல்வி நிலை: பள்ளி, கல்லூரி, பல்கலைக்கழகம், பட்டயக் கல்லூரி
* உடல், மன அல்லது சமூக வளர்ச்சி: சிறப்புக் கல்வி (காது கேளாதோர் பள்ளி, பார்வையற்றோருக்கான பள்ளி) போன்றவை.
* கற்பித்தல்: பாரம்பரிய கல்வி, முற்போக்கான கல்வி, மாண்டிசோரி, ரெஜியோ எமிலியா அணுகுமுறை, வால்டோர்ஃப் பள்ளிகள் போன்றவை.
* பொருள் அல்லது கவனம்: STEM, காந்தப் பள்ளி, தொழில் அல்லது வர்த்தகப் பள்ளி, விமானப் பள்ளி, படகோட்ப் பள்ளி, பள்ளி முடித்தல் போன்றவை.
* நிறுவன, நிறுவன அல்லது தத்துவ வகை: பொது அல்லது அரசு பள்ளி, தனியார் பள்ளி, சிறுபான்மையினர் பள்ளி, சமூகப் பள்ளி, இராணுவப் பள்ளி
* இடம்: தொலைதூரக் கல்வி, தொலைநிலைக் கல்வி , வெளிப்புறப் பள்ளி அல்லது வகுப்பறை

மேற்கோள்கள்
-----------

1. ↑  Cook, DJ (2010). "Learning Setting-Generalized Activity Models for Smart Spaces". *IEEE Intell Syst* **2010** (99): 1. doi:10.1109/MIS.2010.112. பப்மெட்:21461133.
2. ↑  Eglossary, definition. Retrieved 2016-04-05
3. ↑  Online Etymology Dictionary; H.G. Liddell & R. Scott, A Greek-English Lexicon
4. ↑  σχολή, Henry George Liddell, Robert Scott, *A Greek-English Lexicon*, on Perseus
5. ↑  Tanabata the star festival, 2013. Retrieved 2016-04-06

வெளி இணைப்புகள்
---------------

* *கற்றல் இடங்கள்*, கல்வி
* *நிகர தலைமுறை கல்வி*, கல்வி
* *வகுப்பறை வடிவமைப்பு - இலக்கிய விமர்சனம்*, லாசன் ரீட் வுல்சின் ஜூனியர்.
* கற்றல் இடைவெளிகள் கூட்டுப்பணி
**சுமா ஜோசன்** ( *Suma Josson* ) ஒரு இந்திய-அமெரிக்கப் பத்திரிகையாளரும், திரைப்பட தயாரிப்பாளரும் ஆவார். பாக்சைட்டு சுரங்கத்தால் ஏற்படும் சுற்றுச்சூழல் மற்றும் மனித பாதிப்புகள் பற்றிய இவரது *நியமகிரி, யு ஆர் ஸ்டில் அலைவ்* என்ற ஆவணத் திரைப்படம்,  2010 இந்திய சர்வதேச திரைப்பட விழாவில் குறும்படம், சுற்றுச்சூழல் பிரிவில் முதல் பரிசைப் பெற்றது.

வாழ்க்கை
--------

இந்தியாவின் கேரளாவில் பிறந்த இவர், அமெரிக்காவின் மின்னசோட்டா பல்கலைக்கழகத்தில் ஆங்கில இலக்கியத்தில் பட்டம் பெற்றார். பிரஸ் டிரஸ்ட் ஆப் இந்தியாவில் பத்திரிகையாளராக தனது வாழ்க்கையைத் தொடங்கினார். மேலும் 1992 இல் காட்சி ஊடகத்திற்கு மாறினார்.  பல ஆவணத் திரைப்படங்களைத் தயாரித்துள்ளார். *கவிதைகள் மற்றும் நாடகங்கள்*, *ஒளியின் அறுவடை* (நாடகங்களின் தொகுப்பு), மற்றும் *சுற்றளவுகள்* (ஒரு புதினம்) என்ற மூன்று புத்தகங்களையும் வெளியிட்டுள்ளார்.. 

இவரது முதல் திரைப்படம் *ஜன்மதினம்* (1998) மூன்று மாநில விருதுகளை வென்றது. மேலும் 1999 பெர்லின் விழா உட்பட பல்வேறு சர்வதேச திரைப்பட விழாக்களில் திரையிடப்பட்டது. ஜெர்மன் சர்வதேச கூட்டு தயாரிப்பில் 'பெண்கள் இடம்' என்ற தலைப்பில் வர்த்தக படங்கள் என்ற ஆவணப்படத்தை உருவாக்க நியமிக்கப்பட்ட ஐந்து பெண் திரைப்பட தயாரிப்பாளர்களில் இவரும் ஒருவர். *சாரீஸ்* (1999) இவரது இரண்டாவது திரைப்படமாகும்.

சான்றுகள்
---------

1. ↑  "Media exposure rocked mining boat in Niyamgiri: Filmmaker". *Sify*. Archived from the original on 19 February 2011. Retrieved 14 December 2010.
2. ↑ . 3 December 2007.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மக்கள் | 
* Deutsche Biographie

 |
முன் தொடக்கக் கல்வி நிலையில் (2015) தனியார் நிறுவனங்களில் பதிவு செய்யப்பட்ட பங்கு விவரம்
 ஆரம்பக் கல்வி நிலையில் தனியார் நிறுவனங்களில் பதிவு செய்யப்பட்ட பங்கு விவரம் (2015)
ஒரு **தனியார் பள்ளி** (Private school) என்பது ஒரு அரசுப் பள்ளியைப் போலன்றி அரசாங்கத்தால் நிர்வகிக்கப்படாத அல்லது நிதியுதவி பெறாத பள்ளியாகும் .

தனியார் பள்ளிகள் ('சுயாதீனப் பள்ளிகள்' என்றும் அழைக்கப்படுகின்றன), தேசிய அல்லது உள்ளூர் அரசாங்கத்தைச் சார்ந்து இல்லாத பள்ளிகள் ஆகும்.

வகைகள்
------

ஐக்கிய இராச்சியம் மற்றும் ஆத்திரேலியா, கனடா மற்றும் நியூசிலாந்து உள்ளிட்ட பல பொதுநலவாய நாடுகளில் இந்த வார்த்தையின் பயன்பாடு பொதுவாக தொடக்கக் கல்வி மற்றும் இடைநிலைக் கல்வி நிலைகளுக்கு மட்டுப்படுத்தப்பட்டுள்ளது, மேலும் இது பல்கலைக்கழகங்கள் அல்லது பிற மூன்றாம் நிலை நிறுவனங்களில் பயன்படுத்தப்படுவதில்லை.  வட அமெரிக்காவில் உள்ள தனியார் கல்வியானது முன்பள்ளி முதல் மூன்றாம் நிலை கல்வி நிறுவனங்கள் வரையிலான கல்வி நடவடிக்கைகளின் முழு வரம்பையும் உள்ளடக்கியுள்ளது.

நாடு வாரியாக
------------

### இந்தியா

 இந்தியாவின் மிசோரம் மாநிலத்தில் உள்ள அனாதியாலில் உள்ள ஒரு தனியார் பள்ளி மாணவர்கள்
இந்தியாவில், தனியார் பள்ளிகள் சுயாதீன பள்ளிகள் என்று அழைக்கப்படுகின்றன, ஆனால் சில தனியார் பள்ளிகள் அரசாங்கத்திடம் இருந்து நிதி உதவி பெறுவதால், அவை உதவி பெறும் பள்ளிகள் என அழைக்கப்படுகிறது. எனவே, ஒரு தனியார் பள்ளி என்பது அரசிடம் இருந்து உதவி பெறாத சுதந்திரப் பள்ளி என வரையறுக்கப்படுகிறது. இவ்வாறான பள்ளிகளுக்கான கட்டிடங்களுக்கான நிலங்கள் அரசிடமிடருந்தோ அல்லது மானியமாகவோ வாங்கப்படுவதில்லை. அரசியலமைப்பில் சட்டமியற்றும் பாடங்களின் ஒருங்கிணைந்த பட்டியலில் கல்வி இடம் பெற்றுள்ளதால் பள்ளிகளை நிர்வகிப்பது மத்திய அரசு மற்றும் மாநில அரசுகள் இரண்டின் அதிகாரத்திற்கு உட்பட்டது. துறையின் நிர்வாகத்திற்காக மாநிலங்கள் தங்கள் சொந்த விதிகள் மற்றும் ஒழுங்குமுறைகளை உருவாக்கும் போது, மத்திய அரசு பரந்த கொள்கை வழிகாட்டுதல்களை வழங்குவது நடைமுறையில் உள்ளது. நடுவண் இடைநிலைக் கல்வி வாரியம் மற்றும் 

இந்திய பள்ளி சான்றிதழ் தேர்வுகள் சபை ஆகியவை பல மாநிலங்களில் இருக்கும் முக்கிய தேர்வு வாரியங்கள்

குறிப்புகள்
-----------

1. ↑  In England and Wales, some elite, fee-charging private schools for 13- to 18-year-olds are described as 'public schools'.

மேற்கோள்கள்
-----------

1. ↑  "Types of school". *GOV.UK*. United Kingdom Government. Retrieved 19 September 2023.
2. ↑  "Commonwealth countries must ensure that each child has 12 years of quality education". .
3. ↑  ourkids.net. "Private Schools Versus Public Schools | Private Vs Public". *www.ourkids.net* (in ஆங்கிலம்). Archived from the original on 30 June 2018. Retrieved 30 June 2018.

*

வெளி இணைப்புகள்
---------------

* ஆஸ்திரேலியாவின் சுதந்திரப் பள்ளிகள் கவுன்சில்
* சுதந்திரப் பள்ளிகளின் தேசிய சங்கம் (அமெரிக்கா)
* கனடிய அங்கீகாரம் பெற்ற சுதந்திரப் பள்ளிகள்
* ஸ்காட்டிஷ் கவுன்சில் ஆஃப் இன்டிபென்டன்ட் ஸ்கூல்ஸ்
* சுதந்திர பள்ளிகள் சங்கம் UK
**சயீதா பானு** (பிறப்பு) 1920 லக்னோவைப் பிறப்பிடமாகக் கொண்ட இந்தியாவின் முதல் (முஸ்லிம்) பெண் வானொலி அறிவிப்பாளர். வானொலியில் நீண்டகாலமாக அறிவிப்பாளராக பணியாற்றியுள்ளார்.

வாழ்க்கைச் சுருக்கம்
--------------------

1920 லக்னோவில் பிறந்த சயீதா பானு, தன்னுடைய 17 வயதில் அப்பாஸ் ரஸா என்ற லக்னோ நீதிமன்ற நீதிபதிக்கு மணமுடித்து வைக்கப்பட்டார். திருமணத்தின் மூலம் அவருக்கு இரு குழந்தைகளும் பிறந்து, 1947ம் ஆண்டு அவர்களுக்கு விவாகரத்தான நிலையில், சயீதா குழந்தைகளுடன் டெல்லிக்கு குடிப்பெயர்ந்தார். .

வானொலி செய்தி வாசிப்பாளர்
-------------------------

முன்னதாக லக்னோவில் ஒரு தனியார் வானொலி நிலையத்தில் உருது செய்தி வாசிப்பாளராக இருந்த அனுபவத்தைக்கொண்டு, டெல்லி, அனைத்திந்திய வானொலி நிலையத்திற்கு பணிக்கான மனுவை எழுதியிருந்தார். பதில் வராத நிலையில் இந்திய அரசியலமைப்புச்சட்டத்தை அமைக்க துணையாக இருந்த அரசியல் ஆளுமையுமான விஜயலட்சுமி பண்டிட் அவர்களுக்கு நேரடியாக மனு அனுப்பி தமக்கு பணி நியமனம் கேட்டிருந்தார். நாடு சுதந்திரம் அடைவதற்க்கு சரியாக இரண்டு நாட்கள் முன்னதாக 13-8-1947 அன்று அவருக்கு உருது செய்தி வாசிப்பு பிரிவில் வேலை கிடைத்தது |அனைத்திந்திய வானொலியில் செய்தி ஒளிபரப்பாளராக சேர்ந்தார், உருதுவில் செய்திகளைப் படித்து இந்தியாவின் முதல் தொழில்முறை பெண் செய்தி ஒலிபரப்பாளரானார். நாடு சுதந்திரமடைந்த செய்தியை உருதுவில் அறிவித்தவரும் இவரே. . 

செய்தி வாசிப்பாளர் என்கிற பொறுப்புடன், மக்களுக்கான பொழுதுபோக்கு நிகழ்ச்சித்தொகுப்பாளர் என்கிற கூடுதல் பொறுப்பும் சயீதா பானுவிற்கு கொடுக்கப்பட்டது. அன்றைய காலத்தில் வானொலி நிலையங்களுக்கு நேரடியாக வந்து கஸல், தும்ரி மற்றும் இந்துஸ்தானி இசைப்பாடல்களை பாடுவது வழக்கமாக இருந்தது, இதனை முதன்முதலில் ஏற்பாடு செய்தவரும் சயீதா பானு அவர்களே ஆவார்.

மறுமணம்
-------

சயீதா பானு, வழக்குறைஞர் நூருத்தீன் அஹமது என்பவரை இரண்டாவதாக திருமணம் செய்து கொண்டார், நூருத்தீன் அஹமது அவர்கள் மூன்று முறை டெல்லியின் மேயராக இருந்து பணி ஓய்வு பெற்றார் என்பது குறிப்பிடத்தக்கது.

மேற்கோள்கள்
-----------

1. ↑  Najib, Rihan. "To end the news, the headlines again: The life and times of Saeeda Bano". *@businessline* (in ஆங்கிலம்). Retrieved 2021-03-04.
2. ↑  Haziq, Saman. "WKND Conversations: India's first female radio newsreader 'lived life on her own terms'". *Khaleej Times* (in ஆங்கிலம்). Retrieved 2021-03-04.
3. ↑  Bano, Saeeda (2020-10-14). "Saeeda Bano, first woman Urdu news reader who got marriage offers and 'go to Pakistan' letters". *ThePrint* (in அமெரிக்க ஆங்கிலம்). Retrieved 2021-03-04.
4. ↑  Bano, Saeeda (2020-10-14). "Saeeda Bano, first woman Urdu news reader who got marriage offers and 'go to Pakistan' letters". *ThePrint* (in அமெரிக்க ஆங்கிலம்). Retrieved 2021-03-04.
5. ↑  Dasgupta, Sucheta (2020-12-06). "'Even forthright women can be submissive'". *The Asian Age*. Retrieved 2021-03-04.
**கு. செல்வப்பெருந்தகை** (*K. Selvaperunthagai*) ஓர் இந்திய அரசியல்வாதியும் , தமிழ்நாடு காங்கிரஸ் கமிட்டியின் தாழ்த்தப்பட்டோர் பிரிவின் மாநில தலைவராக உள்ளார்.

அரசியல் வாழ்க்கை
----------------

இவர் தனது அரசியல் வாழ்க்கையை பூவை மூர்த்தி தலைமையிலான புரட்சி பாரதம் கட்சியில் தொடங்கினர்.பின்பு அதில் இருந்து விலகி கிருஷ்ணசாமி தலைமையிலான புதிய தமிழகம் கட்சியில் இணைத்தார்.
.அதன் பின்பு தொல். திருமாவளவன் தலைமையிலான விடுதலைச் சிறுத்தைகள் கட்சியில் இணைத்து அக்கட்சி சார்பாக 2006 ஆம் ஆண்டு தமிழக சட்டசபைக்கான தேர்தலில் மங்களூர் தொகுதியிலிருந்து போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.அதன் பின்பு 
திருமாவளவன் உடன் ஏற்பட்ட கருத்து வேறுபாடு காரணமாக விடுதலைச் சிறுத்தைகள் கட்சியில் இருந்து விலகி பகுஜன் சமாஜ் கட்சியில் இணைத்து அக்கட்சியின் மாநில தலைவரானர்.பின்பு அக்கட்சியில் இருந்து விலகி தமிழ்நாடு காங்கிரஸ் கட்சியில் இணைத்தார்.தற்போது 2021 ஆம் ஆண்டு நடைபெற்றுள்ள தமிழ்நாடு சட்டமன்ற தேர்தலில் திருப்பெரும்புதூர் சட்டமன்றத் தொகுதியிலிருந்து, இந்திய தேசிய காங்கிரஸ் கட்சியின் சார்பில் போட்டியிட்டு வெற்றி பெற்று காங்கிரஸ் கட்சியின் சட்டமன்றக் குழு தலைவராகவும் தேர்ந்தெடுக்கப்பட்டுள்ளார்.

| தேர்தல் | கட்சி | தொகுதி | முடிவு | பெற்ற வாக்கு | வாக்கு பங்கீடு% |
| --- | --- | --- | --- | --- | --- |
| 2006 |  | விடுதலை சிறுத்தைகள் கட்சி  | மங்களூர் | Won | 62,217 | 43.7 |
| 2011 |  | இந்திய தேசிய காங்கிரசு  | செங்கம் | தோல்வி | 72,225 | 40.50 |
| 2016 | திருப்பெரும்புதூர் | தோல்வி | 90,285 | 38.23 |
| 2021 |  | இந்திய தேசிய காங்கிரசு | திருப்பெரும்புதூர் | Won | 1,15,353 | 43.65 |
|

மேற்கோள்கள்
-----------

1. ↑  "தமிழ்நாடு காங்கிரஸ் கமிட்டி SC துறை". inctamilnadu.
2. ↑  "நிரூபிக்கும் தாவல் பெருந்தகை!". விகடன் இதழ்.
3. ↑   *நாளை காங்கிரஸில் இணைகிறார் செல்வப்பெருந்தகை*. தினமணி இதழ். 20-செப்டம்பர் -2012. .
4. ↑   *நள்ளிரவில் வெளியான காங்கிரஸ் வேட்பாளர் பட்டியல்.. வாரிசுகளுக்கு வாய்ப்பு*. நியூஸ் 18 தமிழ். 14 மார்ச் 2021. .
பாகியா
 பாகியா
 பாகியா
**பாகியா** (*Bagiya*) என்றும் **பித்தா** என்றும் அழைக்கப்படுவது இந்தியா மற்றும் நேபாளத்தின் மைதிலி, தாரு மற்றும் திமால் சமூகங்களில் தயாரிக்கப்படும் ஒரு சுவையான உணவாகும். இது வேகவைக்கப்பட்ட கொழுக்கட்டை போன்ற உருண்டையாகும். இது அரிசி மாவின் வெளிப்புற உறையையும் மற்றும் சக்கு எனப்படும் இனிப்புக் கலவை, காய்கறிகள் மற்றும் பிற வறுத்த பொருட்களை உட்புறக் கொண்டதாகும். தாரு சமுதாயத்தில் மக்களிடைய இது மிகவும் முக்கிய பங்கு வகிக்கிறது. மேலும் இது தீபாவளி பண்டிகையின் போது தயாரிக்கப்படும் முக்கிய இனிப்பாகும். ( தீபாவளி அல்லது திகார் என்றும் அழைக்கப்படுகிறது). இலட்சுமி பூஜை நாளிலும் பாகியா தயார் செய்யப்படுகிறது.

மேலும் பார்க்கவும்
------------------

* இந்திய உணவு வகைகள்

மேற்கோள்கள்
-----------

1. ↑  "मिथिला के खान-पान की संस्कृति की पहचान बगिया". *m.jagran.com*.
2. ↑  "सर्दी में बनने वाले खास स्नैक्स में से एक है यह गुड़ की बगिया". *www.pakwangali.in*. Retrieved 18 September 2018.
3. ↑  "Making Bagiya". .
4. ↑  "Food and The Nepali". *ECS NEPAL* (in ஆங்கிலம்). Retrieved 2018-09-15.
5. ↑  "Tharu Cuisines and Delicacies (in Pictures) - The Nepali Food Blog | theGundruk.com". .

 தம்மத்தில் தயாரிக்கப்பட்ட பாகியா

வெளி இணைப்புகள்
---------------

* பாகியா செய்வது எப்படி?
**தமிழர் நீர்பாசனத் தொழினுட்பம்** என்பது பண்டைக் காலத்தில் இருந்து இன்றுவரை தமிழர்கள் பயன்படுத்தி வரும் நீர்பாசனத் தொழில்நுட்பங்களைக் குறிக்கிறது. தமிழ்ச் சமூகம் பெரும்பாலும் ஒரு வேளாண் சமூகமாகவே இருந்து வந்துள்ளது. அதன் காரணமாக வறட்சிக் காலத்தில் பயிர்ச்செய்கைக்கு தேவையான நீரைப் பெறுவதற்கான பல்வேறு தொழில்நுட்பங்களை அது விருத்தி செய்தது. இத் தொழினுட்பம் பல்வேறு பொருளாதார அரசியல் தாக்கங்களை ஏற்படுத்தியது.

கட்டுமானங்கள்
-------------

* அணை
* கால்வாய்
* குளம்
* செய்குளம்
* ஏரி
* கிணறு

வரலாறு
------

* கிமு 1: காவிரி ஆற்றின் குறிக்கே கட்டப்பட்ட கல்லணை - (சோழ அரசன் கரிகாலன்)
* கிபி 7: மகேந்திரா குளம், செங்கற்பட்டு மாவட்ட குளங்கள்
* கிபி 8: காஞ்சிபுர ஏரி
* கிபி 9: வடர்காடு, சேலம் மாவட்ட செய்குளங்கள் (பல்லவர்: நந்திவர்மன்)
* கிபி 10: கால்வாய்கள், குளங்கள் (சோழர்: முதலாம் பராந்தகன், இராசராசன்)
* கிபி 13: முசிறி ஏரி - (சோழர்: மூன்றாம் இராசராசன்)

ஆய்வுகள்
--------

பழ. கோமதிநாயகம் அவர்கள் தமிழர் நீர்பாசனத் தொழினுட்பம் பற்றி ஆய்வுகள் செய்துள்ளார். இவர் எழுதிய தமிழர் பாசன வரலாறு என்ற நூல் இத் துறையில் முக்கியம் பெறுகிறது.
அமையத்தின் சின்னம்
இலங்கையினை, குறிப்பாக இலங்கைத் தமிழர்களை மையப்படுத்திய நுட்பம் - இலங்கைத் தமிழ் தகவல் தொழில்நுட்ப அமையம் 15-5-2011 இல் உருவாக்கப்பட்டது. இலாபநோக்கற்ற அமைப்பாக இயங்கி தமிழில் தகவல் தொழினுட்பம் வளர்த்தல், தகவல் தொழினுட்பம் ஊடாக தமிழ் வளர்த்தல், தமிழ் தகவல் தொழில்நுட்பவியலாளர்களை ஒன்றிணைத்தல், தமிழ் மொழியின் ஊடாக தமிழ் மக்களும் தகவல் தொழில்நுட்ப அறிவை பெற்றுக்கொள்ள வழிசமைத்தல் ஆகிய செயற்பாடுகளை முன்னெடுத்தல் எனும் நோக்கில் இவ்வமையம் உருவாக்கப்பட்டிருக்கிறது. உறுப்பினர்களினால் உறுப்பினர் சபையில் இருந்து தெரிவுசெய்யப்பட்ட 9 போ் கொண்ட இயக்குனர்சபை அமையத்தினை வழிநடாத்தும்.

அமையத்தின் வண்ணங்களாக நீலம் சிவப்பு மஞ்சள் ஆகிய மூன்றும் ஏற்றுக்கொள்ளப்பட்டிருக்கிறது.

பணிகள்
------

1. தமிழ் மின் உள்ளடக்கங்களினை, தமிழ் தகவல் தொழில்நுட்ப முயற்சிகளை ஒருங்கிணைத்தல்

1. தமிழ் மின் உள்ளடக்கங்களுக்கு தர வரிசை வழங்குதல்

1. தமிழ் தகவல் தொழில்நுட்ப செந்தரங்களில் சிபார்சுகளை வழங்குதல்

1. நாடெங்கிலும் தகவல் தொழில்நுட்ப கருத்தரங்குகள் பயிலரங்குகளை நடாத்துதல்

1. மக்களுக்கும் மாணவருக்கும் தகவல் தொழில்நுட்ப விழிப்புணர்வு பிரச்சாரம் செய்தல்

1. அரச தனியார் நிறுவனங்களுக்கு ஆலோனைகள் வழங்கல்

1. தமிழ் தகவல் தொழினுட்பம் தொடர்பில் ஆய்வுகளை ஊக்குவித்தலும் வருடாந்த மாநாடு நடாத்துதலும்

1. தகவல் தொழில்நுட்ப வளர்ச்சிக்கு தமிழ் மொழி ஒர் தடையில்லை என்பதை உறுதிப்படுத்தல்

1. தகவல் தொழினுட்பம் சார்ந்த வெளியீடுகளை தமிழ் மொழியில் மொழி பெயர்த்தல்

1. தகவல் தொழினுட்பம் ஊடாக தமிழ் மொழியை வளர்த்தல்

இணைப்புகள்
----------

* தளம்
[*தொடர்பிழந்த இணைப்பு*]
**பரிசுத்தம் தொழில்நுட்ப மற்றும் அறிவியல் கல்லூரி** ( **Parisutham Institute of Technology and Science** ) என்பது இந்தியாவின், தமிழ்நாட்டின், தஞ்சாவூரில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த நிறுவனம் முன்னதாக திருச்சிரப்பள்ளியில் உள்ள அண்ணா தொழில்நுட்ப பல்கலைக்கழகத்துடன் இணைக்கப்பட்டிருந்தது

இக்கல்லூரியை தொழிலதிபரும், தஞ்சாவூரில் உள்ள ஏ. ஒய். எஸ். பரிசுத்த நாடார் குடும்ப உறுப்பினருமான எஸ். பி. அந்தோனிசாமி என்பவரால் 2008 ஆம் ஆண்டில் நிறுவப்பட்டது. இந்தக் கல்லூரியானது பொறியியல் மற்றும் மேலாண்மைத் துறைகளில் தொழில்நுட்ப கல்வியை வழங்குகிறது. இது ஒரு சுய நிதி, சிறுபான்மை கல்வி நிறுவனம் ஆகும். இங்கு பள்ளிக்கல்வியை முடித்த மாணவர்களுக்கு, நான்கு ஆண்டுகள் பொறியியல் பட்டப்படிப்பு வழங்கப்படுகிறது. இது தகவல்தொடர்பு திறன், மென் திறன்கள், படைப்பாற்றல், உள்வாங்குதல் ஆகியவற்றை வளர்த்தல் மற்றும் சுய வளர்ச்சியில் மாணவர்களுக்கு உதவுவதே நோக்கம் எனப்படுகிறது.

இந்நிறுவனம் விளையாட்டில் முக்கிய கவனம் செலுத்துகிறது. இது சொந்தமாக உள் விளையாட்டரங்கம், உடற்பயிற்சி கூடம், உணவு மையம் ஆகியவற்றைக் கொண்டுள்ளது.

அறிவியல் மற்றும் மானுடவியல் பள்ளி
---------------------------------

இக்கல்லூரி பின்வரும் துறைகளை நிர்வகிக்கிறது:

* ஆங்கிலத் துறை
* கணிதத் துறை
* இயற்பியல் துறை
* வேதியியல் துறை

தொழினுட்பம் மற்றும் பொறியியல் கல்வி
-----------------------------------

கல்லூரி பின்வரும் துறைகளை நிர்வகிக்கிறது:

* குடிசார் பொறியியல் துறை
* கணினி அறிவியல் மற்றும் பொறியியல் துறை
* தகவல் தொழில்நுட்பத் துறை
* இயந்திர பொறியியல் துறை
* வான்வெளிப் பொறியியல் துறை
* மின் மற்றும் மின்னணுவியல் பொறியியல் துறை
* தொடர்பு பொறியியல் துறை

இருப்பிடம்
----------

இக்கல்லூரியானது தஞ்சாவூரின் புறநகரில் உள்ள நாஞ்சிக்கோட்டை வட்டச் சாலையில் அமைந்துள்ளது.  இந்த வட்டச்சாலை தேசிய நெடுஞ்சாலை 67 (என்.எச் -67) என்றும் பெயரிடப்பட்டுள்ளது.
**சண்டிக் கீரை** (அறிவியல் பெயர்: *Pisonia grandis*) என்பது ஒரு பூக்கும் தாவரம் ஆகும்.

பெயர்க் காரணம்
--------------

முன்நாளில் ஆம்ஸ்டெர்டாமில் வாழ்ந்த பிசோன் என்ற மருத்துவரைக் கௌரவித்து அவரது பெயரையே 'பிசோனியா' எனக் குறிப்பிட்டனர். 'க்ராண்டிஸ்' என்பது இதன் பெரிய இலையைக் குறிப்பிடுகிறது.

பரவல்
-----

சண்டிக் கீரை மரம், அந்தமான், நிக்கோபார் மற்றும் லட்சத் தீவுக் கடற்கரையோரக் காடுகளில் அதிகமாக் காணப்படுகிறது. தமிழ்நாட்டில் கிராமங்களைவிட, நகரங்களில் வீடுகளில் இங்கொன்றும் அங்கொன்றுமாகப் பரவியுள்ளது.

பொதுவிவரங்கள்
-------------

சண்டிக் கீரை மரம், நேராக ஆனால் சற்று கோணலாக வளரக்கூடியது; ஆண் மரம், பெண் மரம் என்ற இருவகைகள் உள்ளன. மஞ்சள் நிற இலைகளையுடையது பெண் மரம். பச்சைநிறமுடையது ஆண் மரம். பெண் மரத்தைவிட ஆண் மரம் சிறிது உயரமாக வளருகிறது. மரத்தின் பட்டை வெண்மையானது.

இலைகள் 30 செ.மீட்டர் நீளமும் 15 செ.மீட்டர் அகலமும் உடையவை. பெண் மரத்தின் இலையைவிட ஆண் மரத்தின் இலை அகலமாக இருக்கும். பெண் மரத்தின் இலை மெல்லியது. இருவகை மரங்களின் இலைகளுமே கூரான நுனிகளைக் கொண்டிருக்கும்.

சாதாரணமாக பூப்பதில்லை. சில சமயங்களில் பூக்கள் உருவானால் பூங்கொத்துக்களின் கிளை நுனியிலும் இலைசந்திலும் உண்டாகும். சிறிய பூக்களாக இருக்கும். காய்கள் உருவானால், இவை 1 செ .மீட்டர் அளவில் இருக்கும். பூவிதழ்களின் அடிப்பாகம் கனியின் மேல் ஒரு உரையைப் போல் மூடிக்கொண்டிருக்கும். இந்த உரை பிசுபிசுப்பாக இருக்கும். பறவைகளின் மீது ஒட்டிக்கொண்டு, பின்னர் பிற இடங்களில் சிதறி விழும்.

பயன்கள்
-------

சண்டிக் கீரை மரத்தின் இலையை சமைத்து உண்ணலாம்.சிறுநீர் பெருக்கும் பண்பு இலைகளுக்கு உள்ளது. இலையில் வைட்டமின் ஏ, தையாமின், ரிபோபிளவின்,வைட்டமின் சி ஆகிய சத்துக்கள் காணப்படுகிறது.

உசாத்துணைகள்
------------

1. Mani P.S & Kamala Nagarajan (1994). Valamtharum marangal - Part - 1, 2nd Ed.Chennai, New century book house pvt ltd.

மேற்கோள்கள்
-----------

1. ↑
**மலாக்கா தேனீ மாடம்** (*Malacca Bee Gallery***;** மலாய்: *Galeri Lebah Melaka*), என்பது முன்னர் **உலக தேனீ அருங்காட்சியகம்** (*The World's Bees Museum*; மலாய்: *Muzium Lebah Sedunia*) என அழைக்கப்பட்டது 2013ஆம் ஆண்டில் மலேசியாவின் மலாக்கா, ஆயர் குரோவில் உள்ள மலாக்கா தாவரவியல் பூங்காவில் தேனீக்கள் மாடமாகும். இங்கு சுமார் 250 வகையான தேனீக்கள் மற்றும் குளவிகளின் கூடுகளின் மாதிரிகள் மற்றும் கண்கவர் தேனீ காட்சி நிகழ்ச்சியினையும் காட்சிப்படுத்தும் இடமாகும். இங்குத் தேனீ வளர்ப்பு, தேனீக்களின் இனங்கள், தேனீக்களின் வாழ்விடங்கள் மற்றும் தேன் சேகரிப்பதற்குப் பயன்படுத்தப்படும் பாரம்பரிய கருவிகள் போன்ற பல்வேறு பிரிவுகளில் தேனித்தொடர்பான பொருட்கள் காட்சிப்படுத்தப்பட்டுள்ளன.

இது மலேசியாவின் மிகப்பெரிய தேன் உற்பத்தியாளரான *ஜெயண்ட் பி* நிறுவனத்தினால் நிருவகிக்கப்படுகிறது. இங்கு ஒருவர் பல வகையான தேனின் சுவைகளைச் சுவைக்கலாம், தேனைப் பயன்பாட்டிற்காக வாங்கலாம்.

மேலும் பார்க்கவும்
------------------

* தேன் அருங்காட்சியகம்

மேற்கோள்கள்
-----------

1. ↑  "Melaka Bee Gallery a great experience for visitors". .
2. ↑  "Malacca Bee Gallery / Giant B Galeri Lebah Melaka". பார்க்கப்பட்ட நாள் February 23, 2023.
**பெரமியம்** (ஆங்கிலம்:Peramiyam),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம் மூலனூர்பேரூராட்சியில் இருக்கும் ஒரு ஊராட்சி ஆகும்.

**புவியியல்**
-------------

இவ்வூரின் அமைவிடம் 10.80° N 77.63° E ஆகும்.
கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.

**மக்கள் வகைப்பாடு**
--------------------

இந்திய 2001 மக்கள் தொகை கணக்கெடுப்பின்படி 2000 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மூலனூர் மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 71%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே.

**தொழில் வளம்**
---------------

**இறை வழிபாடு தளங்கள்**
-----------------------

பிரமயம் ( பெரமியம் )

அருள்மிகு வலஞ்சுழிநாதர் திருக்கோயில்.

வலஞ்சுழிநா தன்னைபதத்தை வந்தனைசெய் சிந்தை

நலம்பெருகு காவலவன் நட்புக் குலம்படைத்த

தான்புகழ்சேர் செட்டியும் தம்பமிகு தொட்டியனும்

ஆன்பொருனை சூழ்பிரம யம்.

---

தென்கரை நாடு பன்னிரண்டு கிராமச் சிவாலயங்கள்.

ஏர்கொற்றை நகர்தன்னி லப்பரமர் தென்னீசர்

இனிமைசெய் மூலநகர் சோ

ழீஸ்வரர் குறிச்சியூர் அழகீஸ் வரத்தேவர்

இளம்பிள்ளை மாணிக் கரும்

நீர்கொண்ட கோமங்கை கோவீசர் வீராச்சி

நிலையுறும் காசிலிங்கர்

நேமமிகு தூரைநகர் மாணிக்க மூர்த்தியும்

எதிரனூர் மாந்தி லிங்கர்

பார்கொண்ட பிரமயம் திருவலஞ் சுழிநாதர்

பரவுநீ லம்பூர் ஏணிப்

பரமர்ஊ திப்பதிக் கயிலாயர் குகை மணகர்ப்

பதியினில் பால்வண் ணரும்

சீர்கொண்ட கொங்கண சித்தர்பொன் னூதிமலை

சிகரிஏ ணிப்பச்சை யும்

செயல்வண்ண நதிமங்கை அம்பிகா நதிபரவு

தேன்கரசு நாடுதானே.

**ஆதாரங்கள்**
-------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. பார்க்கப்பட்ட நாள் நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. பார்க்கப்பட்ட நாள் நவம்பர் 3, 2015.
**புஷ்கர்-காயத்ரி** ( Pushkar–Gayathri ) தமிழ்நாட்டின் சென்னையைச் சேர்ந்த ஒரு கணவன்-மனைவி திரைப்பட இயக்குநர்கள் ஆவர். இவர்களின் படைப்புகள் அவற்றின் தனித்துவமான பாணி, தொழில்நுட்ப நுணுக்கம் மற்றும் நுணுக்கமாக பின்னப்பட்ட கதைக்களங்களுக்காக குறிப்பிடப்படுகின்றன.

*ஓரம் போ* (2007), மற்றும் *வா - குவார்ட்டர் கட்டிங்* (2010) ஆகிய தமிழ் திரைப்படங்களின் மூலம் இவர்கள் திரைக்கதை ஆசிரியர்களாகவும் மற்றும் இயக்குனர்களாகவும் தங்களதி திரை வாழ்க்கையைத் தொடங்கினர். 2017 இல், இவர்கள் எழுதி இயக்கிய *விக்ரம் வேதா*, அந்த ஆண்டு பல விருதுகளை வென்றது. மேலும் ஐ. எம். டி. பி இணையத்தளத்தில் 2017 இன் சிறந்த தரமதிப்பீடு பெற்ற இந்தியத் திரைப்படமானது. 2022 இல், ஹிருத்திக் ரோஷன் மற்றும் சைஃப் அலி கானை வைத்து *விக்ரம் வேதாவை* இந்தியில் மறு ஆக்கம் செய்தனர். இருப்பினும், அசல் தமிழ் பதிப்பைப் போலல்லாமல், இது கலவையான விமர்சனங்களுக்கு ஆளானது. மிகப்பெரிய வணிகத் தோல்வியைச் சந்தித்தது.

அமேசான் பிரைம் வீடியோவில் வெளியான *சுழல்: தி வோர்டெக்ஸ் என்ற* தமிழ் மொழி வலைத்தொடர் மூலம் இவர்கள் இயக்குநர்களானார்கள்.

தங்களின் தயாரிப்பு நிறுவனமான *வால்வாட்சர் பிலிம்ஸின்* கீழ், புஷ்கரும் காயத்ரியும் அமேசான் பிரைம் வீடியோவுக்காக, *சுழல்: தி வோர்டெக்ஸ்* மற்றும் *வதந்தி: தி ஃபேல் ஆஃப் வெலோனி ஆகிய* இரண்டு நீண்ட வடிவ வலைத் தொடர்களையும், நெட்ஃபிளிக்சுக்காக *ஏலே* என்ற திரைப்படத்தையும் தயாரித்துள்ளனர்.

மேற்கோள்கள்
-----------


1. ↑  "Trailer of 'Suzhal: The Vortex' featuring Aishwarya Rajesh, Parthiban and others, is out". *The News Minute* (in ஆங்கிலம்). 2022-06-08. பார்க்கப்பட்ட நாள் 2022-06-09.
2. ↑  **Lua error in Module:Citation/CS1/Utilities at line 206: Called with an undefined error condition: err\_numeric\_names.**
3. ↑  "Suzhal The Vortex trailer: Kathir, Aishwarya Rajesh promise a riveting thriller". *The Indian Express* (in ஆங்கிலம்). 2022-06-07. பார்க்கப்பட்ட நாள் 2022-06-09.
4. ↑  "The scintillating trailer of tamil original series Suzhal – The Vortex is out now-South-indian-movies News, Firstpost". *Firstpost* (in ஆங்கிலம்). 2022-06-07. பார்க்கப்பட்ட நாள் 2022-06-09.
5. ↑  V, NARAYANAN (2022-06-07). "Amazon Prime to make a splash in South India with original content". *www.thehindubusinessline.com* (in ஆங்கிலம்). பார்க்கப்பட்ட நாள் 2022-06-09.
6. ↑  "'Suzhal: The Vortex' trailer promises a thrill ride". *Zee News* (in ஆங்கிலம்). 2022-06-08. பார்க்கப்பட்ட நாள் 2022-06-09.
**2006–07 தமிழ்நாடு சட்டசபை இடைத்தேர்தல்** (*Tamil Nadu assembly by-election, 2006-07*) - இந்தியாவில் தமிழ்நாட்டில் இரண்டு மாநில சட்டசபை தொகுதிகளுக்கான இடைத்தேர்தல் இரண்டு தனித்தனி கட்டங்களில் நடைபெற்றது. மதுரை மத்திய சட்டமன்றத் தொகுதிக்கு 2006 அக்டோபர் 11 ம் தேதி தேர்தல் நடைபெற்றது, மதுரை மேற்கு சட்டமன்றத் தொகுதிக்கு ஜூன் 26, 2007 அன்று நடைபெற்றது. 

இரண்டு கட்டங்களாக நடைபெற்ற இந்த இடைத்தேர்தல்களில் திராவிட முன்னேற்றக் கழகத்திற்கும். மற்றும் ஜனநாயக முற்போக்குக் கூட்டணியில் அங்கம் வகித்த இந்திய தேசிய காங்கிரசுக்கு வெற்றியைக் கொடுத்தது. 2006ல் நடைபெற்ற தமிழ்நாடு சட்டமன்றத் தேர்தல்களில் அனைத்திந்திய அண்ணா திராவிட முன்னேற்றக் கழகம் மற்றும் அதன் கூட்டாணிக் கட்சிகள் ஜனநாயக முற்போக்குக்கூட்டணியை விட அதிக வாக்குகளைப் பெற்றிருந்தாலும், மதுரை தொகுதியில் அனைத்து தொகுதிகளும் கணக்கில் எடுத்துக் கொள்ளப்பட்டு தி.மு.க வெற்றி பெற்றது என அறிவிக்கப்பட்டது..

கூட்டணி முடிவு
--------------

2007 ல் நடைபெற்ற இரண்டாவது இடைத் தேர்தல் முடிவுகள் கட்சிகளின் கூட்டணிகளில் பிரதிபலித்தது. 

| தே.மு.கூ | இடங்கள் | அ.இ.அ.தி.மு.க+ | இடங்கள் | மற்றவை | இடங்கள் |
| --- | --- | --- | --- | --- | --- |
| தி.மு.க | 96 | அ.இ.அ.தி.மு.க | 60 (-1) | தேமுதிக | 1 |
| இதேகா | 34 (+1) | மதிமுக | 6 | சுயேச்சை | 1 |
| பாமக | 18 | விசிக | 2 |  |  |
| சிபிஐ(எம்) | 9 |  |  |  |  |
| சிபிஐ | 6 |  |  |  |  |
| மொத்தம் (2007) | 164 | மொத்தம் (2007) | 69 | மொத்தம் (2007) | 2 |
| மொத்தம் (2006) | 163 | மொத்தம் (2006) | 69 | மொத்தம் (2006) | 2 |

முதல் தேர்தல்
-------------

திராவிட முன்னேற்ற கழக அரசாங்கத்தின் அமைச்சராக இருந்த தி.மு.க.வின் பி. டி. ஆர். பழனிவேல் ராஜனின் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. 2006 அக்டோபர் 11 ம் தேதி தேர்தல் நடைபெற்றது.

இரண்டாவது இடைத்தேர்தல்
----------------------

அ.தி.மு.க. சட்டமன்ற உறுப்பினர், எஸ். வி. சண்முகம் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. ஜூன் 26, 2007 அன்று நடைபெற்றது.

மேலும் காண்க
------------

* தமிழக சட்டமன்ற இடைத்தேர்தல்கள் 2019

மேற்கோள்கள்
-----------

1. ↑